**Príloha č. 1 – Opis predmetu zákazky**

*Zariadenie interiéru*

je podriadené funkcii a trvácnosti použitých materiálov, nakoľko sa jedná o vysoko záťažový interiér. Všetky použité materiály musia vyť certifikované pre použitie na území Slovenskej republiky, musia spĺňať technické normy a všeobecné právne predpisy. Inštalovaný nábytok musí spĺňať taktiež technické normy a všeobecné právne predpisy, vonkajšie rohy nábytku musia byť zaoblené minimálnym polomerom R2mm.

*Materiály*

veľkoplošné aglomerované materiály – sú navrhované na báze drevotrieskovej dosky potiahnutej melamínovou fóliou.

*Hrany*

všetky vonkajšie hrany musia byť zaoblené minimálnym polomerom R2mm.

*Kovania*

spojovacie kovania musia byť použité na báze kovu, plastové časti kovaní môžu byť použité v prípade, že plast nie je nosným prvkom, nie je zaťažovaný a jeho použitím nie je znížená životnosť kovania.

Materiály musia byť nadimenzované na vysokú záťaž, oteru vzdornosť a pevnosť.

**Položka č. 1 - Váľanda s úložným priestorom**

Množstvo: 42 ks

Rozmer lôžka: šírka 80 cm, dĺžka 200 cm, výška cca 52cm, nosnosť min. 120 kg, s pružinovým matracom s pevným roštom, vrchná látka vode odolná, lamino hrúbka min. 18 mm, opatrené odolnými hranami, farba poťahu béžová, farba drevotriesky dub sonoma.

**Položka č. 2 - Odnímateľné zásteny**

Množstvo: 42 ks - zástena za hlavou

42 ks - zástena bočná

Zásteny, vyrobené z 18 mm hrubého lamina a opatrené odolnými plastovými hranami, ktoré sa samostatne pripevňujú k stene bočnej zásteny pomocou robustného kovania a hmoždiniek. dĺžka 200cm, výška 30 cm, rozmer zásteny za hlavou dĺžka 80 cm, výška cca 30 cm , farba dub sonoma.

**Položka č. 3 - Stolík nočný s jednou policou a jednou zásuvkou**

Množstvo: 42 ks

Rozmer: výška 40 – 45 cm, šírka 39 – 45, hĺbka 28 – 35, materiál lamino hrúbka min. 18 mm , farba dub sonoma. Úchytku požadujeme v kovoplaste.

**Položka č. 4 - Stolík konferenčný**

Množstvo: 18 ks

Rozmer: šírka 55 – 60 cm, výška 40 – 45 cm, hĺbka 50 – 55 cm, materiál lisovaná drevotrieska, melamín, farba dub sonoma.

**Položka č. 5 - Kreslo**

Množstvo: 36 ks

Vnútorná konštrukcia: DTD dosky v kombinácií s masívnym drevom, čalúnnický papier, molitan, rúno. Sedadlo: drevotrieska, molitan s hustotou 35 kg/m3, rúno. Hrúbka peny sedáku je 6 cm. Kreslo je kompletne zmontované, poťah imitácia kože, tmavo hnedej farby.

**Položka č. 6 - Prísteľka**

Množstvo: 10 ks

Rozmer : dĺžka 200 cm, šírka 90 cm

Posteľ pre hostí/skladacia posteľ vrátane matraca a ochranného poťahu. Stabilný oceľový rám so 4 podperami, 8 mm hrubé pružinové lamely. Penový matrac hrubý cca 10 cm, nosnosť cca 120 kg.

**Položka č. 7- Skriňa 2-dverová**

Množstvo: 8 ks

Rozmer : dĺžka 200 cm, šírka 80 cm, hĺbka 50 cm

Šatníková skriňa 2-dverová, lamino hrúbka min. 18 mm, polovica na vešanie, polovica policová, farba dub sonoma. Úchytky požadujeme v kovoplaste.

**Doplňujúce informácie**

1. Verejný obstarávateľ požaduje dodať nový, nepoužitý tovar v originálnom balení, v štandardnej kvalite, požadovaných parametrov.
2. Verejný obstarávateľ požaduje dodať nábytok osobne úspešným uchádzačom (nie  kuriérskou službou).
3. Súčasťou predmetu zákazky sú aj služby súvisiace s predmetom zákazky: balné, doprava na miesto určenia, vyloženie, resp. vynesenie tovaru na určené miesto – na druhé poschodie bez výťahu a to priamo do každej izby, nábytok v demonte musí byť následne na mieste zmontovanýa likvidácia obalov.